Dobrý deň,
ďakujem za otázku.
Cerave prípravky obsahujú esenciálne ceramidy a kyselinu hyalurónovú.  Ceramidy sú druhom lipidových molekúl, ktorý sa prirodzene vyskytuje v pokožke. Sú dôležité pre obnovu a hydratáciu kožnej bariéry, bez nich  by bola pokožka suchá, podráždená a svrbela by. CeraVe obsahuje unikátnu kombináciu 3 ceramidov prirodzene sa vyskytujúcich v pleti: ceramid 1, ceramid 3 a ceramid 6-II. Navyše obsahuje aj cholesterol, mastné kyseliny a fytosfingozín. Tieto zložky pôsobia synergicky na udržanie optimálneho stavu kožnej bariéry. Okrem nich  krém Cerave obsahuje aj kyselinu hyaluronovú.  Kyselina hyaluronová  spolu s kolagénom sú základné stavebné prvky kože. Kyselina hyaluronová vyživuje a hydratuje kolagén. Kyselina hyaluronová zadržuje vodu a preto je ideálna pre zabezpečenie hydratácie pleti.  Vekom sa v tele stráca. Produkuje sa menej, koža vysychá, pokožka je menej pružná a vznikajú prvé vrásky. A preto je potrebné ju dopĺňať. Nemusíte sa obávať aj keď budete užívať v mladom veku krém Cerave s kyselinou hyalúronovou, vašej pokožke neublížite. Sú vhodné pre dospelých aj deti, predovšetkým na suchú až veľmi suchú pokožku.Sú bez parfumácie a  hypoalergénne. Určite stoja za vyskúšanie.
S pozdravom  a želaním krásneho dňa
PharmDr. Lenka Balážová
odborný zástupca BENU SK 77